Suid-Ossetië

Suid-Ossetië (Osseties: Хуссар Ирыстон, Chussar Iryston; Georgies: სამხრეთი ოსეთი, Samchreti Osseti; Russies: Южная Осетия, Juschnaja Ossetija), amptelik die Republiek Suid-Ossetië – die Staat Alanië (Osseties: Республикӕ Хуссар Ирыстон / Паддзахад Аллонстон, Respublikæ Xussar Iryston / Paddzaxad Allonston; Russies: Республика Южная Осетия / Государство Алания, Respublika Yuzhnaya Osetiya / Gosudarstvo Alaniya), is volgens internasionale reg 'n deel van Georgië, maar vorm de facto 'n onafhanklike republiek, sonder algemene internasionale erkenning.

Alhoewel Georgië nie beheer oor Suid-Ossetië uitoefen nie, beskou die Georgiese regering, die Verenigde Nasies en die meerderheid van die wêreld se regerings Suid-Ossetië as deel van Georgië, wie se grondwet ná dié gebied as die voormalige outonome distrik Suid-Ossetië verwys.

Suid-Ossetië is in die suidelike Groter Kaukasus geleë. Die hoofstad en grootste stad is Zchinwali. Suid-Ossetië beslaan 'n oppervlakte van 3 900 km² en het 'n bevolking van 56 520 in 2022 gehad. Suid-Ossetië grens in die noorde aan die Russiese deelgebied Noord-Ossetië-Alanië.

Soms word na Suid-Ossetië, Abchasië, Transnistrië en Artsach as post-Sowjetse "bevrore konfliksones" verwys. Almal is lidlande van die Gemeenskap vir Demokrasie en Regte van Nasies.

Politiek

Internasionale erkenning 

 VN-lidlande
  erken Suid-Ossetië sedert 26 Augustus 2008 ná die Suid-Ossetië-oorlog van 2008.
  erken Suid-Ossetië op 5 September 2008.
  erken Suid-Ossetië op 10 September 2009.
  erken Suid-Ossetië op 16 Desember 2009.
  erken Suid-Ossetië op 29 Mei 2018.

 Gedeeltelik erkende en nie-erkende gebiede
  erken Suid-Ossetië op 17 November 2006.
  erken Suid-Ossetië op 17 November 2006.
  erken Suid-Ossetië op 17 November 2006.

 Voormalige erkenning
  erken Suid-Ossetië op 18 September 2011, maar neem die erkenning op 31 Maart 2014 terug.

Etniese samestelling 

Ossetiërs vorm met 48 146 inwoners die meerderheid van die bevolking (89,9 persent).

Verwysings

Eksterne skakels 

  
  President van Suid-Ossetië

Omstrede gebiede